Magne Braadland
Store norske leksikon,Samfunn,Forsvar og sikkerhet,Militære biografier,Norske militære biografier
Magne Braadland var en norsk motstandsmann under andre verdenskrig og sjøforsvarsoffiser av viseadmirals rang etter krigen.
Under andre verdenskrig Braadland sluttet seg til Marinen i 1929, og hadde også tjenestegjort som styrmann og radiotelegrafist i handelsflåten da han i november 1941 sluttet seg til Shetlandsgjengen, der han blant annet var skipper på fartøyet "Frøya".Som medlem av Kompani Linge deltok han i Måløyraidet i desember 1941. Dette var en alliert landgangsoperasjon primært utført av britiske kommandosoldater med en mindre avdeling under Martin Linge. Braadlands fartøy ble senere senket, og han satt i tysk fangenskap fra 14. mai 1942 til krigens slutt. Etter andre verdenskrig Braadland fortsatt i Forsvaret etter krigen, og ble i 1957 beskikket som kontreadmiral og sjef for Sjøforsvarskommando Østlandet. I 1967–1970 tjenestegjorde han som sjef for Sjøforsvaret, med viseadmirals rang.Deretter var Braadland direktør for Forsvarets høgskole, sjef for militærmisjonen i Washington og nasjonal representant ved NATOs øverstkommanderende for Nord-Atlanteren, til sin avgang fra Forsvaret i 1974.For sin innsats under krigen, ble kapteinløytnant Braadland i 1946 tildelt St. Olavsmedaljen med ekegren. Les mer i Store norske leksikon Norsk forsvarshistorie Norge under andre verdenskrig krigsseiler Kompani Linge